				|

		52013PC0035

			Pasiūlymas TARYBOS SPRENDIMAS kuriuo iš dalies keičiami 2011 m. birželio 9 d. Tarybos sprendimo dėl 2007 m. lapkričio 23 d. Hagos konvencijos dėl tarptautinio vaikų ir kitokių šeimos išlaikymo išmokų išieškojimo patvirtinimo Europos Sąjungos vardu II ir III priedai /* COM/2013/035 final - 2013/0019 (NLE) */

			   	AIŠKINAMASIS MEMORANDUMAS

1.
PASIŪLYMO APLINKYBĖS

2007 m. Hagos konvencijos dėl
tarptautinio vaikų ir kitokių šeimos išlaikymo išmokų išieškojimo tikslas –
užtikrinti veiksmingą vaikų ir kitokių šeimos išlaikymo išmokų išieškojimą
tarptautiniu mastu. Kadangi didžioji dauguma išlaikymo reikalavimų susiję su
vaikais, Konvencija pirmiausia yra vaikų apsaugos priemonė.
2011 m. kovo 31 d. Taryba priėmė
sprendimą dėl 2007 m. Hagos konvencijos dėl išlaikymo pasirašymo Europos
Sąjungos vardu. Europos Sąjunga Konvenciją pasirašė 2011 m. balandžio 6 d.
2011 m. birželio 9 d. Taryba priėmė
sprendimą dėl 2007 m. Hagos konvencijos dėl išlaikymo patvirtinimo Europos
Sąjungos vardu. Deponuoti patvirtinimo dokumentą buvo numatyta po 2012 m.
gruodžio 10 d., iki kurios pagal Tarybos sprendimo 7 straipsnį valstybės
narės turėjo pranešti Komisijai centrinių institucijų, paskirtų pagal
Konvenciją, kontaktinius duomenis ir informaciją apie teisės aktus, procedūras
ir paslaugas, kaip nurodyta Konvencijos 57 straipsnyje.
Tarybos sprendimo 5 ir 6 straipsniuose
Sąjungai taip pat suteikiama galimybė padaryti išlygą pagal Konvencijos 44
straipsnio 3 dalį ir pareiškimus pagal 11 straipsnio 1 dalies g punktą bei 44
straipsnio 1 ir 2 dalis. Pareiškimo ir išlygų tekstas pateikiamas Tarybos sprendimo
II ir III prieduose.
Derybose buvo susitarta dėl 2011 m.
gegužės 16 d. termino, kad valstybės narės galėtų pateikti informaciją
pareiškimui ir išlygoms, kuriuos Sąjunga turi padaryti deponuodama prisijungimo
dokumentą.
Tačiau priėmus 2011 m. birželio 9 d.
Tarybos sprendimą kai kurios valstybės narės nusprendė pakeisti ankstesnį savo
pranešimą (Latvija) arba pateikti naują pareiškimą ir išlygas pagal Tarybos
sprendimo 5 ir 6 straipsnius (Kipras, Liuksemburgas ir Portugalija).
Todėl, prieš deponuojant patvirtinimo
dokumentą, II ir III priedus reikia atitinkamai iš dalies pakeisti.

2.
KONSULTACIJŲ SU SUINTERESUOTOSIOMIS ŠALIMIS REZULTATAI

Šis klausimas Taryboje buvo aptartas Civilinės
teisės klausimų darbo grupės (Bendrieji klausimai) posėdžiuose, pirmiausia 2012 m.
birželio 11 d. Paskutiniai prašymai pakeisti priedus gauti 2012 m.
liepos mėn. pabaigoje, o vertimai į anglų kalbą – 2012 m. rugpjūčio 20 d.
Komisija pranešė valstybėms narėms, kad pasiūlymas iš dalies pakeisti 2011 m.
birželio 9 d. Tarybos sprendimą bus priimtas ne anksčiau kaip 2012 m.
lapkričio mėn. pabaigoje.
2013/0019 (NLE)
Pasiūlymas
TARYBOS SPRENDIMAS
kuriuo iš dalies keičiami 2011 m.
birželio 9 d. Tarybos sprendimo dėl 2007 m. lapkričio 23 d.
Hagos konvencijos dėl tarptautinio vaikų ir kitokių šeimos išlaikymo išmokų
išieškojimo patvirtinimo Europos Sąjungos vardu II ir III priedai
EUROPOS SĄJUNGOS TARYBA,
atsižvelgdama į Sutartį dėl Europos Sąjungos
veikimo, ypač į jos 81 straipsnio 3 dalies pirmą pastraipą kartu su 218
straipsnio 6 dalies antros pastraipos b punktu ir 218 straipsnio 8 dalies
antros pastraipos pirmu sakiniu,
atsižvelgdama į Europos Komisijos pasiūlymą,
atsižvelgdama į Europos Parlamento nuomonę[1],
kadangi:
(1)
Tarybos sprendimo 2011/432/ES II priede
pateikiama išlyga, kurią Europos Sąjunga turi padaryti patvirtindama 2007 m.
lapkričio 23 d. Hagos konvenciją dėl tarptautinio vaikų ir kitokių šeimos
išlaikymo išmokų išieškojimo pagal jos 62 straipsnį;
(2)
Tarybos sprendimo 2011/432/ES III priede
pateikiami pareiškimai, kuriuos Europos Sąjunga turi padaryti patvirtindama 2007 m.
lapkričio 23 d. Hagos konvenciją dėl tarptautinio vaikų ir kitokių šeimos
išlaikymo išmokų išieškojimo pagal jos 63 straipsnį;
(3)
valstybės narės pranešė Komisijai dar pakeitusios
II ir III prieduose išdėstytus išlygą ir pareiškimus. Todėl, prieš deponuojant
dokumentą, kuriuo patvirtinama 2007 m. lapkričio 23 d. Hagos
konvencija dėl tarptautinio vaikų ir kitokių šeimos išlaikymo išmokų
išieškojimo, šiuos priedus reikėtų iš dalies pakeisti,
PRIĖMĖ ŠĮ SPRENDIMĄ:
1 straipsnis
Tarybos sprendimo 2011/432/ES II ir III
priedai pakeičiami atitinkamais šio sprendimo priedais.
2 straipsnis
Šis sprendimas įsigalioja jo priėmimo dieną.
3 straipsnis
Šis sprendimas skirtas valstybėms narėms.
Priimta Briuselyje
                                                                       Tarybos
vardu
                                                                       Pirmininkas
PRIEDAS
II
Europos Sąjungos išlyga
patvirtinant 2007 m. lapkričio 23 d. Hagos konvenciją
dėl tarptautinio vaikų ir kitokių šeimos išlaikymo išmokų išieškojimo (toliau –
Konvencija) pagal jos 62 straipsnį
Europos Sąjunga
padaro šią Konvencijos 44 straipsnio 3 dalyje numatytą išlygą:
Kipro Respublika,
Čekijos Respublika, Estijos Respublika, Graikijos Respublika, Latvijos
Respublika, Lietuvos Respublika, Vengrijos Respublika, Lenkijos Respublika,
Slovakijos Respublika, Švedijos Karalystė ir Jungtinė Didžiosios Britanijos ir
Šiaurės Airijos Karalystė nesutinka, kad susirašinėjant centrinėms
institucijoms būtų vartojama prancūzų kalba.
Liuksemburgo Didžioji
Hercogystė nesutinka, kad susirašinėjant centrinėms institucijoms būtų
vartojama anglų kalba.
___________________
III PRIEDAS
Europos Sąjungos pareiškimai
patvirtinant 2007 m. lapkričio 23 d. Hagos konvenciją
dėl tarptautinio vaikų ir kitokių šeimos išlaikymo išmokų išieškojimo (toliau –
Konvencija) pagal jos 63 straipsnį
1.         Konvencijos
11 straipsnio 1 dalies g punkte nurodytas pareiškimas
Europos Sąjunga pareiškia, kad toliau
išvardytose valstybėse narėse į prašymą, išskyrus prašymą pagal Konvencijos 10
straipsnio 1 dalies a punktą ir 2 dalies a punktą, įtraukiama informacija arba
dokumentai, nurodyti kiekvienos iš išvardytų valstybių narių atveju:
Belgijos Karalystė:
–          prašymams
pagal 10 straipsnio 1 dalies e ir f punktus bei 2 dalies b ir c punktus – visas
sprendimo arba sprendimų tekstas, pateikiant patvirtintą (-as) kopiją (-as).
Čekijos Respublika:
–          įgaliojimas,
kurį pareiškėjas suteikia centrinei institucijai pagal 42 straipsnį.
Vokietijos
Federacinė Respublika:
–          kreditoriaus
pilietybė, profesija ar profesinė veikla ir, atitinkamais atvejais, jo teisinio
atstovo vardas, pavardė ir adresas,
–          skolininko
pilietybė, profesija ar profesinė veikla, jeigu tokia informacija žinoma
kreditoriui,
–          jeigu
prašymą teikia valstybinis teisinių paslaugų teikėjas, įrodęs perduotas teises
į išlaikymo reikalavimus, – asmens, kurio išlaikymo reikalavimas perduotas,
vardas, pavardė ir kontaktiniai duomenys,
–          vykdytino
reikalavimo indeksavimo atveju – indeksavimo apskaičiavimo metodas ir, jeigu
nustatyta pareiga mokėti įstatyme nustatyto dydžio palūkanas, – informacija
apie įstatyme nustatyto dydžio palūkanų normą ir privalomų palūkanų mokėjimo
pradžią.
Latvijos
Respublika:
– prašyme pateikiama
informacija, nurodyta Hagos tarptautinės privatinės teisės konferencijos
rekomenduojamose ir paskelbtose formose, o tais atvejais, kai pareiškėjas nėra
atleistas nuo valstybės mokesčio ar negauna teisinės pagalbos, prie prašymo
pridedamas valstybės mokesčio sumokėjimą patvirtinantis dokumentas, taip pat
prašyme nurodytą informaciją patvirtinantys dokumentai,
–          prašyme
pateikiamas pareiškėjo asmens kodas (jei priskirtas Latvijos Respublikoje) arba
identifikacijos numeris, jeigu priskirtas; atsakovo asmens kodas (jei
priskirtas Latvijos Respublikoje) arba identifikacijos numeris, jeigu
priskirtas; visų asmenų, už kuriuos siekiama gauti išlaikymo išmokas, asmens
kodai (jei priskirti Latvijos Respublikoje) arba identifikacijos numeriai,
jeigu priskirti,
–          prie
Konvencijos 10 straipsnio 1 dalies a, b, d ir f punktuose bei 2 dalies a ir c
punktuose nurodytų prašymų, kurie nėra susiję su vaikų išlaikymu (kaip
apibrėžta Konvencijos 15 straipsnyje), pridedamas dokumentas, kuriame nurodoma,
kokio masto nemokama teisinė pagalba pareiškėjui buvo suteikta kilmės
valstybėje, pateikiama informacija apie tai, kokio pobūdžio ir apimties
teisinės pagalbos jau paprašyta ir nurodoma, kokios papildomos teisinės
pagalbos dar reikės,
–          prie
Konvencijos 10 straipsnio 1 dalies b punkte nurodytų prašymų pridedamas
dokumentas, kuriame nurodoma pareiškėjo pasirinkta reikalavimų užtikrinimo
priemonės (skolininko kilnojamojo turto, lėšų ir (arba) nekilnojamojo turto
išieškojimo procedūra),
–          prie
Konvencijos 10 straipsnio 1 dalies b punkte nurodytų prašymų pridedamas
dokumentas, kuriame apskaičiuojamas skolos dydis,
–          prie
Konvencijos 10 straipsnio 1 dalies c, d, e ir f punktuose bei 2 dalies b ir c
punktuose nurodytų prašymų pridedami dokumentai, patvirtinantys informaciją
apie kreditoriaus ir (ar) skolininko finansinę padėtį ir išlaidas.
Lenkijos
Respublika:
I.          Prašymai pagal 10 straipsnio 1 dalies b punktą
1.         Prašyme dėl sprendimo vykdymo turėtų būti nurodytas teismo, kuris
priėmė sprendimą, pavadinimas, teismo sprendimo priėmimo data ir bylos šalių
vardai bei pavardės.
2.         Turėtų būti pridėti šie dokumentai:
–          vykdytino
dokumento originalas (teismo sprendimo patvirtinta kopija ir jo vykdymo
orderis),
–          išsamus
įsiskolinimų sąrašas,
–          duomenys
apie banko sąskaitą, į kurią turėtų būti pervestos nustatytos sumos,
–          prašymo ir
jo priedų kopija,
–          visų
dokumentų vertimas į lenkų kalbą, atliktas (profesionalaus) prisiekusio
vertėjo.
3.         Prašymas,
prašymo pagrindai, įsiskolinimų sąrašas ir informacija apie skolininko
finansinę padėtį turi būti pasirašyti asmeniškai kreditoriaus (-ių), o
nepilnamečių atveju – jų teisinio atstovo.
4.         Jei
kreditorius neturi vykdytino dokumento originalo, prašyme turi būti nurodyta to
priežastis (pvz., dokumentas yra pamestas arba sugadintas, teismas nepriėmė
vykdytino dokumento).
5.         Jei
vykdytinas dokumentas pamestas, turėtų būti pridedamas prašymas dėl vykdytino
dokumento, kuris buvo pamestas, pakartotinio parengimo.
II.        Prašymai
pagal 10 straipsnio 1 dalies c ir d punktus
1.         Prašyme dėl sprendimo dėl vaiko išlaikymo priėmimo turėtų būti nurodyta
kiekvienam kreditoriui skirtina mėnesio suma vaikui išlaikyti, kurios prašoma
dokumente.
2.         Prašymas ir prašymo pagrindai turi būti asmeniškai pasirašyti
kreditoriaus (-ų), o nepilnamečių atveju – jų teisinio atstovo.
3.         Nurodant
prašymo dėl sprendimo priėmimo pagrindus būtina išdėstyti visas prašymą
pagrindžiančias faktines aplinkybes, visų pirma pateikti informaciją, susijusią
su:
a) kreditoriaus ir
skolininko santykiais: vaikas (santuokinis vaikas/skolininko oficialiai
pripažintas vaikas/vaiko tėvystė nustatyta teismo procedūros metu), kitas
giminaitis, sutuoktinis, buvęs sutuoktinis, susijęs asmuo;
b) kreditoriaus
finansine padėtimi, nurodant:
–          kreditoriaus
amžių, sveikatos būklę ir išsilavinimą,
–          kreditoriaus
mėnesio išlaidas (maistas, drabužiai, asmens higiena, ligų prevencija, vaistai,
reabilitacija, mokymasis, laisvalaikis, nepaprastosios išlaidos ir pan.),
–          (jei vaiko
išlaikymo reikalaujama iš daugiau nei vieno tokią pareigą turinčio asmens –
pirmiau išvardyti duomenys turėtų būti pateikti apie visus šiuos asmenis),
–          to iš
tėvų, kuris rūpinasi nepilnamečiu kreditoriumi, išsilavinimą, įgytą specialybę
ir dabartinę profesiją,
–          to iš
tėvų, kuris rūpinasi kreditoriumi, pajamų šaltinius ir mėnesio pajamų dydį,
–          to iš
tėvų, kuris rūpinasi nepilnamečiu kreditoriumi, mėnesio išlaidas, skirtas ne
tik nuo jo išlaikymo priklausančiam kreditoriui, bet ir sau pačiam ir kitiems
išlaikyti;
c) skolininko
finansine padėtimi; turėtų būti pateikti duomenys apie skolininko išsilavinimą,
įgytą specialybę ir dabartinę profesiją.
4.         Reikėtų
nurodyti, kurios iš pagrinduose pateiktų faktinių aplinkybių turi būti
nurodytos renkant įrodymus (pvz., skaitant dokumentą teismo posėdyje,
išklausant liudytoją (-us), išklausant kreditorių arba jo teisinį atstovą,
išklausant skolininką ir pan.).
5.         Būtina
nurodyti kiekvieną reikalingą įrodymą ir pateikti visą informaciją, kuri
būtina, kad teismas galėtų surinkti tokius įrodymus.
6.         Dokumentai
turėtų būti rašytiniai ir prie prašymo turėtų būti pridedami jų originalai arba
patvirtintos kopijos; prie užsienio kalba parengtų dokumentų turėtų būti
pridėti patvirtinti vertimai į lenkų kalbą.
7.         Turėtų
būti nurodytas kiekvieno liudytojo vardas, pavardė ir adresas.
III.       Prašymai
pagal 10 straipsnio 1 dalies e ir f punktus
1.         Prašyme
pakeisti sprendimą dėl išlaikymo turi būti nurodyta:
a) teismo, kuris
priėmė sprendimą, pavadinimas, teismo sprendimo priėmimo data ir teismo proceso
šalių vardai ir pavardės;
b) mėnesio išlaikymo
suma, kurios reikalaujama kiekvienam kreditoriui vietoj anksčiau nustatytos
išlaikymo sumos.
2.         Nurodant
prašymo pagrindus apibūdinamos pasikeitusios aplinkybės, kuriomis pateisinamas
reikalavimas pakeisti išlaikymo sumą.
3.         Prašymas
ir prašymo pagrindai turi būti asmeniškai pasirašyti kreditoriaus (-ų), o
nepilnamečių atveju – jų teisinio atstovo.
4.         Reikėtų
nurodyti, kurios iš pagrinduose pateiktų faktinių aplinkybių turi būti
nurodytos renkant įrodymus (pvz., skaitant dokumentą teismo posėdyje,
išklausant liudytoją (-us), išklausant kreditorių arba jo teisinį atstovą,
išklausant skolininką ir pan.).
5.         Būtina
nurodyti kiekvieną prašomą įrodymą ir pateikti visą informaciją, kuri būtina,
kad teismas galėtų surinkti tokius įrodymus.
6.         Dokumentai
turėtų būti rašytiniai ir prie prašymo turėtų būti pridedami jų originalai arba
patvirtintos kopijos; prie užsienio kalba parengtų dokumentų turėtų būti
pridėti patvirtinti vertimai į lenkų kalbą.
7.         Turėtų
būti nurodytas kiekvieno liudytojo vardas, pavardė ir adresas.
IV.       Prašymai
pagal 10 straipsnio 2 dalies b ir c punktus
1.         Prašyme
pakeisti sprendimą dėl išlaikymo turi būti nurodyta:
a) teismo, kuris
priėmė sprendimą, pavadinimas, teismo sprendimo priėmimo data ir teismo proceso
šalių vardai ir pavardės;
b) mėnesio išlaikymo
suma, kurios reikalaujama kiekvienam kreditoriui vietoj anksčiau nustatytos
išlaikymo sumos.
2.         Nurodant
prašymo pagrindus apibūdinamos pasikeitusios aplinkybės, kuriomis pateisinamas
reikalavimas pakeisti išlaikymo sumą.
3.         Prašymas
ir prašymo pagrindai turi būti asmeniškai pasirašyti skolininko.
4.         Reikėtų
nurodyti, kurios iš pagrinduose pateiktų faktinių aplinkybių turi būti
nurodytos renkant įrodymus (pvz., skaitant dokumentą teismo posėdyje,
išklausant liudytoją (-us), išklausant kreditorių arba jo teisinį atstovą,
išklausant skolininką ir pan.).
5.         Būtina
nurodyti kiekvieną prašomą įrodymą ir pateikti visą informaciją, kuri būtina,
kad teismas galėtų surinkti tokius įrodymus.
6.         Dokumentai
turėtų būti rašytiniai ir prie prašymo turėtų būti pridedami jų originalai arba
patvirtintos kopijos; prie užsienio kalba parengtų dokumentų turėtų būti
pridėti patvirtinti vertimai į lenkų kalbą.
7.         Turėtų
būti nurodytas kiekvieno liudytojo vardas, pavardė ir adresas.
Portugalijos
Respublika:
I. Prašymas pagal 10
straipsnio 1 dalies b punktą
– Prie prašymo
vykdyti sprendimą, be 25 straipsnyje nurodytų dokumentų, taip pat turi
būti pridedama:
1. išsamus
įsiskolinimų sąrašas, o vykdytino reikalavimo indeksavimo atveju – indeksavimo
apskaičiavimo metodas; jeigu nustatyta pareiga mokėti įstatyme nustatyto dydžio
palūkanas, – informacija apie įstatyme nustatyto dydžio palūkanų normą ir
pareigos galiojimo pradžios datą;
2. išsamūs banko
sąskaitos, į kurią turi būti pervedamos sumos, duomenys.
II. Prašymas pagal
10 straipsnio 1 dalies c ir d punktus
– Prie prašymo
priimti sprendimą dėl vaiko išlaikymo, kaip nurodyta 15 straipsnyje, turi būti
pridėti tokie patvirtinamieji dokumentai:
1. vaiko išlaikymo
suma per mėnesį, kurios prašoma kiekvienam kreditoriui;
2. prašymo priimti
tokį sprendimą pagrindas – reikia nurodyti visus prašymą pagrindžiančius faktus
ir pateikti informaciją apie:
a) kreditoriaus ir
skolininko santykį: vaikas (santuokinis vaikas / skolininko oficialiai
pripažintas vaikas / vaiko tėvystė nustatyta teismo procedūros metu), taip pat
pateikti tėvystę ar įvaikinimą patvirtinantį dokumentą,
b) kreditoriaus (-ių)
teisinio atstovo (vieno iš tėvų ar globėjų) finansinę padėtį, nurodant:
– išlaikymo išlaidas
per mėnesį: maistas, sveikatos priežiūra, drabužiai, būstas, švietimas (jei
išlaikymo prašoma daugiau kaip vienam teisę į jį turinčiam vaikui, šie duomenys
turi būti pateikti apie kiekvieną iš jų),
– to iš tėvų, kuris
rūpinasi kreditoriumi, pajamų šaltinius ir mėnesio pajamų dydį,
– to iš tėvų, kuris
rūpinasi nepilnamečiu kreditoriumi, mėnesio išlaidas, skirtas sau pačiam ir
visiems asmenims, už kuriuos jis atsakingas, išlaikyti;
3. prašymą ir prašymo
pagrindus, asmeniškai pasirašytus kreditoriaus (-ių) arba, jei jis (jie)
nepilnametis (-čiai), jo (jų) teisinio atstovo.
III. Prašymas
pagal 10 straipsnio 1 dalies e ir f punktus
– Prašyme pakeisti
sprendimą dėl išlaikymo turi būti nurodyta:
1. sprendimą
priėmusio teismo pavadinimas, sprendimo priėmimo data ir bylos šalių tapatybės
duomenys;
2. mėnesio išlaikymo
suma, kurios reikalaujama kiekvienam kreditoriui vietoj anksčiau nustatytos
išlaikymo sumos;
3. prašymo pagrindas,
nurodant pasikeitusias aplinkybes, pagrindžiančias reikalavimą pakeisti
išlaikymo sumą;
4. patvirtinamųjų
dokumentų sąrašas, o šie dokumentai (originalai ar patvirtintos kopijos)
pridedami prie prašymo;
5. prašymas ir
prašymo pagrindai, asmeniškai pasirašyti kreditoriaus (-ių) arba, jei jis (jie)
nepilnametis (-čiai), jo (jų) teisinio atstovo.
IV. Prašymas pagal
10 straipsnio 2 dalies b ir c punktus
– (Skolininko
teikiamame) prašyme pakeisti sprendimą dėl išlaikymo turi būti nurodyta:
1. sprendimą
priėmusio teismo pavadinimas, sprendimo priėmimo data ir bylos šalių tapatybės
duomenys;
2. mėnesio išlaikymo
suma, kurios reikalaujama kiekvienam kreditoriui vietoj anksčiau nustatytos
išlaikymo sumos;
3. prašymo pagrindas,
nurodant pasikeitusias aplinkybes, pagrindžiančias reikalavimą pakeisti
išlaikymo sumą;
4. patvirtinamųjų
dokumentų sąrašas, o šie dokumentai (originalai ar patvirtintos kopijos)
pridedami prie prašymo;
5. prašymas ir
prašymo pagrindai, asmeniškai pasirašyti skolininko (-ų).
_______________
Slovakijos
Respublika:
–          informacija
apie visų suinteresuotųjų šalių pilietybę.
Jungtinė
Didžiosios Britanijos ir Šiaurės Airijos Karalystė:
Prašymai pagal 10
straipsnio 1 dalies b punktą
Anglija ir Velsas
Sprendimo originalas
ir (arba) patvirtinta kopija; vykdomumo pažymėjimas; įsiskolinimų suvestinė;
dokumentas, kuriame nurodyta, kad skolininkas dalyvavo pirminiame bylos
nagrinėjime, o jei nedalyvavo – dokumentas, kuriame patvirtinama, kad
skolininkui buvo pranešta apie tą procesą ir jam buvo įteiktas kvietimas
atvykti, arba kad jam buvo pranešta apie pirminį sprendimą ir suteikta galimybė
pasirengti gynybai arba pateikti apeliaciją; pažyma apie skolininko buvimo
vietą – gyvenamąją ir darbo; pažyma apie skolininko tapatybę; skolininko
nuotrauka, jei turima; dokumentas, kuriame nurodoma, kokiu mastu ieškovas
pasinaudojo nemokama teisine pagalba; patvirtinta vaiko (-ų) gimimo ar
įvaikinimo liudijimo kopija, jei taikoma; pažymėjimas iš mokyklos/koledžo, jei
taikoma; patvirtinta santuokos liudijimo kopija, jei taikoma; nutarties ar kito
dokumento, kuriuo įrodoma ištuoka ar kitų santykių nutraukimas, patvirtinta
kopija, jei taikoma.
Škotija
Sprendimo originalas
ir (arba) patvirtinta kopija; vykdomumo pažymėjimas; įsiskolinimų suvestinė;
dokumentas, kuriame nurodyta, kad skolininkas dalyvavo pirminiame bylos
nagrinėjime, o jei nedalyvavo – dokumentas, kuriame patvirtinama, kad
skolininkui buvo pranešta apie tą procesą arba apie pirminį sprendimą ir
suteikta galimybė pateikti apeliaciją; pažyma apie skolininko buvimo vietą;
pažyma apie skolininko tapatybę; skolininko nuotrauka, jei turima; patvirtinta
vaiko (-ų) gimimo ar įvaikinimo liudijimo kopija, jei taikoma; pažymėjimas iš
mokyklos/koledžo, jei taikoma.
Šiaurės Airija
Sprendimo originalas
ir (arba) patvirtinta kopija; vykdomumo pažymėjimas; įsiskolinimų suvestinė;
dokumentas, kuriame nurodyta, kad skolininkas dalyvavo pirminiame bylos
nagrinėjime, o jei nedalyvavo – dokumentas, kuriame patvirtinama, kad
skolininkui buvo pranešta apie tą procesą arba apie pirminį sprendimą ir
suteikta galimybė pateikti apeliaciją; pažyma apie skolininko buvimo vietą –
gyvenamąją ir darbo; pažyma apie skolininko tapatybę; skolininko nuotrauka, jei
turima; dokumentas, kuriame nurodoma, kokiu mastu ieškovas pasinaudojo nemokama
teisine pagalba; patvirtinta vaiko (-ų) gimimo ar įvaikinimo liudijimo kopija,
jei taikoma; pažymėjimas iš mokyklos/koledžo, jei taikoma; patvirtinta
santuokos liudijimo kopija, jei taikoma.
Prašymai pagal 10
straipsnio 1 dalies c punktą
Anglija ir Velsas
Dokumentai, susiję su
finansine padėtimi (pajamos, išlaidos, turtas); pažyma apie atsakovo buvimo
vietą – gyvenamąją ir darbo; pažyma apie atsakovo tapatybę; atsakovo nuotrauka,
jei turima; patvirtinta vaiko (-ų) gimimo ar įvaikinimo liudijimo kopija, jei
taikoma; pažymėjimas iš mokyklos/koledžo, jei taikoma; patvirtinta santuokos
liudijimo kopija, jei taikoma; nutarties ar kito dokumento, kuriuo įrodoma
ištuoka ar kitų santykių nutraukimas, patvirtinta kopija, jei taikoma.
susijusių teismo nutarčių kopija; teisinės pagalbos prašymas; tėvystę įrodantis
dokumentas, jei taikoma; kiti dokumentai, nurodyti 16 straipsnio 3 dalyje, 25
straipsnio 1 dalies a, b ir d punktuose bei 3 dalies b punkte ir 30 straipsnio 3
dalyje, jei taikoma.
Škotija
Dokumentai, susiję su
finansine padėtimi (pajamos, išlaidos, turtas); pažyma apie atsakovo buvimo
vietą; pažyma apie atsakovo tapatybę; atsakovo nuotrauka, jei turima;
patvirtinta vaiko (-ų) gimimo ar įvaikinimo liudijimo kopija, jei taikoma;
pažymėjimas iš mokyklos/koledžo, jei taikoma; patvirtinta santuokos liudijimo
kopija, jei taikoma; teisinės pagalbos prašymas; tėvystę įrodantis dokumentas,
jei taikoma.
Šiaurės Airija
Dokumentai,
susiję su finansine padėtimi (pajamos, išlaidos, turtas); pažyma apie atsakovo
buvimo vietą – gyvenamąją ir darbo; pažyma apie atsakovo tapatybę; atsakovo
nuotrauka, jei turima; patvirtinta vaiko (-ų) gimimo ar įvaikinimo liudijimo
kopija, jei taikoma; pažymėjimas iš mokyklos/koledžo, jei taikoma; patvirtinta
santuokos liudijimo kopija, jei taikoma; patvirtinta sąlygiškai galutinio
teismo sprendimo (tarpinio ištuokos liudijimo) kopija, jei taikoma; susijusių
teismo nutarčių kopija; teisinės pagalbos prašymas; tėvystę įrodantis
dokumentas, jei taikoma; kiti dokumentai, nurodyti 16 straipsnio 3 dalyje, 25
straipsnio 1 dalies a, b ir d punktuose bei 3 dalies b punkte ir 30 straipsnio 3
dalyje, jei taikoma.
Prašymai pagal 10
straipsnio 1 dalies d punktą
Anglija ir Velsas
Sprendimo, susijusio
su 20 straipsniu arba 22 straipsnio b arba e punktais, patvirtinta kopija ir su
to sprendimo priėmimu susiję dokumentai; dokumentas, kuriame nurodoma, kokiu
mastu ieškovas pasinaudojo nemokama teisine pagalba; dokumentai, susiję su
finansine padėtimi (pajamos, išlaidos, turtas); pažyma apie atsakovo buvimo
vietą – gyvenamąją ir darbo; pažyma apie atsakovo tapatybę; atsakovo nuotrauka,
jei turima; patvirtinta vaiko (-ų) gimimo ar įvaikinimo liudijimo kopija, jei
taikoma; pažymėjimas iš mokyklos/koledžo, jei taikoma; patvirtinta santuokos
liudijimo kopija, jei taikoma; nutarties ar kito dokumento, kuriuo įrodoma
ištuoka ar kitų santykių nutraukimas, patvirtinta kopija, jei taikoma;
susijusių teismo nutarčių kopija; tėvystę įrodantis dokumentas, jei taikoma;
kiti dokumentai, nurodyti 16 straipsnio 3 dalyje, 25 straipsnio 1 dalies a, b
ir d punktuose bei 3 dalies b punkte ir 30 straipsnio 3 dalyje, jei taikoma.
Škotija
Tas pats, kaip ir
teikiant prašymus pagal 10 straipsnio 1 dalies c punktą.
Šiaurės Airija
Sprendimo, susijusio
su 20 straipsniu arba 22 straipsnio b arba e punktais, patvirtinta kopija ir su
to sprendimo priėmimu susiję dokumentai; dokumentas, kuriame nurodoma, kokiu
mastu ieškovas pasinaudojo nemokama teisine pagalba; dokumentai, susiję su
finansine padėtimi (pajamos, išlaidos, turtas); pažyma apie atsakovo buvimo
vietą – gyvenamąją ir darbo; pažyma apie atsakovo tapatybę; atsakovo nuotrauka,
jei turima; patvirtinta vaiko (-ų) gimimo ar įvaikinimo liudijimo kopija, jei
taikoma; pažymėjimas iš mokyklos/koledžo, jei taikoma; patvirtinta santuokos
liudijimo kopija, jei taikoma; patvirtinta sąlygiškai galutinio teismo
sprendimo (tarpinio ištuokos liudijimo) kopija, jei taikoma; susijusių teismo
nutarčių kopija; tėvystę įrodantis dokumentas, jei taikoma; kiti dokumentai,
nurodyti 16 straipsnio 3 dalyje, 25 straipsnio 1 dalies a, b ir d punktuose bei
3 dalies b punkte ir 30 straipsnio 3 dalyje, jei taikoma.
Prašymai pagal 10
straipsnio 1 dalies e punktą
Anglija ir Velsas
Teismo sprendimo,
kuris turi būti iš dalies keičiamas, kopija; dokumentai, susiję su
ieškovo/atsakovo finansine padėtimi (pajamos, išlaidos, turtas); teisinės
pagalbos prašymas; patvirtinta vaiko (-ų) gimimo ar įvaikinimo liudijimo
kopija, jei taikoma; pažymėjimas iš mokyklos/koledžo, jei taikoma; dokumentai,
susiję su vaiko (-ų) padėties pasikeitimu; dokumentai, susiję su
ieškovo/atsakovo vedybiniu statusu, jei taikoma; susijusių teismo nutarčių kopija;
kiti dokumentai, nurodyti 16 straipsnio 3 dalyje, 25 straipsnio 1 dalies a, b
ir d punktuose bei 3 dalies b punkte ir 30 straipsnio 3 dalyje, jei taikoma.
Rašytinis patvirtinimas, kad procese dalyvavo abi šalys, o jei dalyvavo tik
ieškovas – dokumento, kuriuo patvirtinama, kad kitai šaliai buvo įteiktas
kvietimas į procesą, originalas arba notaro patvirtinta kopija.
Škotija
Teismo sprendimo,
kuris turi būti iš dalies keičiamas, kopija; dokumentai, susiję su
ieškovo/atsakovo finansine padėtimi (pajamos, išlaidos, turtas); teisinės
pagalbos prašymas; pažymėjimas iš mokyklos/koledžo, jei taikoma; dokumentai,
susiję su vaiko (-ų) padėties pasikeitimu.
Šiaurės Airija
Teismo sprendimo,
kuris turi būti iš dalies keičiamas, kopija; dokumentai, susiję su ieškovo/atsakovo
finansine padėtimi (pajamos, išlaidos, turtas); teisinės pagalbos prašymas;
patvirtinta vaiko (-ų) gimimo ar įvaikinimo liudijimo kopija, jei taikoma;
pažymėjimas iš mokyklos/koledžo, jei taikoma; dokumentai, susiję su vaiko (-ų)
padėties pasikeitimu; dokumentai, susiję su ieškovo/atsakovo vedybiniu statusu,
jei taikoma; susijusių teismo nutarčių kopija; kiti dokumentai, nurodyti 16
straipsnio 3 dalyje, 25 straipsnio 1 dalies a, b ir d punktuose bei 3 dalies b
punkte ir 30 straipsnio 3 dalyje, jei taikoma.
Prašymai pagal 10
straipsnio 1 dalies f punktą
Anglija ir Velsas
Teismo sprendimo,
kuris turi būti iš dalies keičiamas, originalas ir (arba) patvirtinta kopija;
dokumentas, kuriame nurodyta, kad skolininkas dalyvavo pirminiame bylos
nagrinėjime, o jei nedalyvavo – dokumentas, kuriame patvirtinama, kad
skolininkui buvo pranešta apie tą procesą arba apie pirminį sprendimą ir
suteikta galimybė pateikti apeliaciją; dokumentas, kuriame nurodoma, kokiu
mastu ieškovas pasinaudojo nemokama teisine pagalba; dokumentai, susiję su
ieškovo/atsakovo finansine padėtimi (pajamos, išlaidos, turtas); vykdomumo
pažymėjimas; patvirtinta vaiko (-ų) gimimo ar įvaikinimo liudijimo kopija, jei
taikoma; pažymėjimas iš mokyklos/koledžo, jei taikoma; dokumentai, susiję su vaiko
(-ų) padėties pasikeitimu; patvirtinta santuokos liudijimo kopija, jei taikoma;
nutarties ar kito dokumento, kuriuo įrodomas santuokos ar kitų santykių
nutraukimas, patvirtinta kopija, jei taikoma; dokumentai, susiję su
ieškovo/atsakovo vedybiniu statusu, jei taikoma; susijusių teismo nutarčių
kopija; pažyma apie skolininko buvimo vietą – gyvenamąją ir darbo; pažyma apie
skolininko tapatybę; skolininko nuotrauka, jei turima; kiti dokumentai,
nurodyti 16 straipsnio 3 dalyje, 25 straipsnio 1 dalies a, b ir d punktuose bei
3 dalies b punkte ir 30 straipsnio 3 dalyje, jei taikoma. Rašytinis
patvirtinimas, kad procese dalyvavo abi šalys, o jei dalyvavo tik ieškovas –
dokumento, kuriuo patvirtinama, kad kitai šaliai buvo įteiktas kvietimas į
procesą, originalas arba notaro patvirtinta kopija.
Škotija
Teismo sprendimo,
kuris turi būti iš dalies keičiamas, originalas ir (arba) patvirtinta kopija;
dokumentas, kuriuo patvirtinama, kad skolininkui buvo pranešta apie tą procesą
arba apie pirminį sprendimą ir suteikta galimybė pateikti apeliaciją;
dokumentas, kuriame nurodoma, kokiu mastu ieškovas pasinaudojo nemokama teisine
pagalba; dokumentai, susiję su ieškovo/atsakovo finansine padėtimi (pajamos,
išlaidos, turtas); vykdomumo pažymėjimas; pažymėjimas iš mokyklos/koledžo, jei
taikoma; dokumentai, susiję su vaiko (-ų) padėties pasikeitimu; dokumentai,
susiję su ieškovo/atsakovo vedybiniu statusu, jei taikoma; pažyma apie
skolininko buvimo vietą; pažyma apie skolininko tapatybę; skolininko nuotrauka,
jei turima.
Šiaurės Airija
Teismo sprendimo,
kuris turi būti iš dalies keičiamas, originalas ir (arba) patvirtinta kopija;
dokumentas, kuriame nurodyta, kad skolininkas dalyvavo pirminiame bylos
nagrinėjime, o jei nedalyvavo – dokumentas, kuriame patvirtinama, kad skolininkui
buvo pranešta apie tą procesą arba apie pirminį sprendimą ir suteikta galimybė
pateikti apeliaciją; dokumentas, kuriame nurodoma, kokiu mastu ieškovas
pasinaudojo nemokama teisine pagalba; dokumentai, susiję su ieškovo/atsakovo
finansine padėtimi (pajamos, išlaidos, turtas); vykdomumo pažymėjimas;
patvirtinta vaiko (-ų) gimimo ar įvaikinimo liudijimo kopija, jei taikoma;
pažymėjimas iš mokyklos/koledžo, jei taikoma; dokumentai, susiję su vaiko (-ų)
padėties pasikeitimu; patvirtinta santuokos liudijimo kopija, jei taikoma;
patvirtinta sąlygiškai galutinio teismo sprendimo (tarpinio ištuokos liudijimo)
kopija, jei taikoma; dokumentai, susiję su ieškovo/atsakovo vedybiniu statusu,
jei taikoma; susijusių teismo nutarčių kopija; pažyma apie skolininko buvimo
vietą – gyvenamąją ir darbo; pažyma apie skolininko tapatybę; skolininko
nuotrauka, jei turima; kiti dokumentai, nurodyti 16 straipsnio 3 dalyje, 25
straipsnio 1 dalies a, b ir d punktuose bei 3 dalies b punkte ir 30 straipsnio 3
dalyje, jei taikoma.
Prašymai pagal 10
straipsnio 2 dalies b punktą
Anglija ir Velsas
Teismo sprendimo,
kuris turi būti iš dalies keičiamas, kopija; dokumentai, susiję su
ieškovo/atsakovo finansine padėtimi (pajamos, išlaidos, turtas); teisinės
pagalbos prašymas; pažymėjimas iš mokyklos/koledžo, jei taikoma; dokumentai,
susiję su vaiko (-ų) padėties pasikeitimu; dokumentai, susiję su
ieškovo/atsakovo vedybiniu statusu, jei taikoma; susijusių teismo nutarčių
kopija; kiti dokumentai, nurodyti 16 straipsnio 3 dalyje, 25 straipsnio 1 dalies
a, b ir d punktuose bei 3 dalies b punkte ir 30 straipsnio 3 dalyje, jei
taikoma.
Škotija
Teismo sprendimo,
kuris turi būti iš dalies keičiamas, kopija; dokumentai, susiję su
ieškovo/atsakovo finansine padėtimi (pajamos, išlaidos, turtas); teisinės pagalbos
prašymas; pažymėjimas iš mokyklos/koledžo, jei taikoma; dokumentai, susiję su
vaiko (-ų) padėties pasikeitimu.
Šiaurės Airija
Teismo sprendimo,
kuris turi būti iš dalies keičiamas, kopija; dokumentai, susiję su
ieškovo/atsakovo finansine padėtimi (pajamos, išlaidos, turtas); teisinės
pagalbos prašymas; pažymėjimas iš mokyklos/koledžo, jei taikoma; dokumentai,
susiję su vaiko (-ų) padėties pasikeitimu; dokumentai, susiję su
ieškovo/atsakovo vedybiniu statusu, jei taikoma; susijusių teismo nutarčių kopija;
kiti dokumentai, nurodyti 16 straipsnio 3 dalyje, 25 straipsnio 1 dalies a, b
ir d punktuose bei 3 dalies b punkte ir 30 straipsnio 3 dalyje, jei taikoma.
Prašymai pagal 10
straipsnio 2 dalies c punktą
Anglija ir Velsas
Teismo sprendimo,
kuris turi būti iš dalies keičiamas, originalas ir (arba) patvirtinta kopija;
vykdomumo pažymėjimas; dokumentas, kuriame nurodoma, kokiu mastu ieškovas
pasinaudojo nemokama teisine pagalba; dokumentai, susiję su ieškovo/atsakovo
finansine padėtimi (pajamos, išlaidos, turtas); patvirtinta vaiko (-ų) gimimo
ar įvaikinimo liudijimo kopija, jei taikoma; pažymėjimas iš mokyklos/koledžo,
jei taikoma; dokumentai, susiję su vaiko (-ų) padėties pasikeitimu; patvirtinta
santuokos liudijimo kopija, jei taikoma; nutarties ar kito dokumento, kuriuo
įrodomas santuokos ar kitų santykių nutraukimas, patvirtinta kopija, jei
taikoma; dokumentai, susiję su ieškovo/atsakovo vedybiniu statusu, jei taikoma;
susijusių teismo nutarčių kopija; pažyma apie skolininko buvimo vietą –
gyvenamąją ir darbo; pažyma apie skolininko tapatybę; skolininko nuotrauka, jei
turima; kiti dokumentai, nurodyti 16 straipsnio 3 dalyje, 25 straipsnio 1
dalies a, b ir d punktuose bei 3 dalies b punkte ir 30 straipsnio 3 dalyje, jei
taikoma.
Škotija
Teismo sprendimo,
kuris turi būti iš dalies keičiamas, originalas ir (arba) patvirtinta kopija;
dokumentas, kuriame nurodoma, kokiu mastu ieškovas pasinaudojo nemokama teisine
pagalba; dokumentai, susiję su ieškovo/atsakovo finansine padėtimi (pajamos,
išlaidos, turtas); pažymėjimas iš mokyklos/koledžo, jei taikoma; dokumentai,
susiję su ieškovo finansinės padėties pasikeitimu; pažyma apie skolininko
buvimo vietą; pažyma apie skolininko tapatybę; skolininko nuotrauka, jei
turima.
Šiaurės Airija
Teismo sprendimo,
kuris turi būti iš dalies keičiamas, originalas ir (arba) patvirtinta kopija;
vykdomumo pažymėjimas; dokumentas, kuriame nurodoma, kokiu mastu ieškovas
pasinaudojo nemokama teisine pagalba; dokumentai, susiję su ieškovo/atsakovo
finansine padėtimi (pajamos, išlaidos, turtas); patvirtinta vaiko (-ų) gimimo
ar įvaikinimo liudijimo kopija, jei taikoma; pažymėjimas iš mokyklos/koledžo,
jei taikoma; dokumentai, susiję su vaiko (-ų) padėties pasikeitimu; patvirtinta
santuokos liudijimo kopija, jei taikoma; patvirtinta sąlygiškai galutinio
teismo sprendimo (tarpinio ištuokos liudijimo) kopija, jei taikoma; dokumentai,
susiję su ieškovo/atsakovo vedybiniu statusu, jei taikoma; susijusių teismo
nutarčių kopija; pažyma apie skolininko buvimo vietą – gyvenamąją ir darbo; pažyma
apie skolininko tapatybę; skolininko nuotrauka, jei turima; kiti dokumentai,
nurodyti 16 straipsnio 3 dalyje, 25 straipsnio 1 dalies a, b ir d punktuose bei
3 dalies b punkte ir 30 straipsnio 3 dalyje, jei taikoma.
Bendros pastabos
Teikiant prašymus
pagal 10 straipsnį, įskaitant 10 straipsnio 1 dalies a punktą ir 10 straipsnio 2
dalies a punktą, Anglijos ir Velso centrinė institucija norėtų gauti po tris
kiekvieno dokumento (kartu su vertimu į anglų kalbą, jei reikia) kopijas.
Teikiant prašymus
pagal 10 straipsnį, įskaitant 10 straipsnio 1 dalies a punktą ir 10 straipsnio 2
dalies a punktą, Šiaurės Airijos centrinė institucija norėtų gauti po tris
kiekvieno dokumento (kartu su vertimu į anglų kalbą) kopijas.
2.         Konvencijos
44 straipsnio 1 dalyje nurodytas pareiškimas
Europos Sąjunga
pareiškia, kad toliau išvardytos valstybės narės priima prašymus ir susijusius
dokumentus, išverstus ne tik į jų valstybinę kalbą, bet ir į kalbas, nurodytas
kiekvienos iš išvardytų valstybių narių atveju:
Čekijos Respublika: slovakų
kalba
Estijos Respublika:
anglų kalba
Lietuvos Respublika:
anglų kalba
Kipro Respublika:
anglų kalba
Slovakijos
Respublika: čekų kalba
3.         Konvencijos
44 straipsnio 2 dalyje nurodytas pareiškimas
Europos Sąjunga
pareiškia, kad Belgijos Karalystėje dokumentai parengiami prancūzų, olandų ar
vokiečių kalbomis arba išverčiami į tas kalbas priklausomai nuo Belgijos
teritorijos, kurioje tie dokumentai turi būti pateikti, dalies.
Informacija apie tai, kokia kalba turi būti
vartojama konkrečioje Belgijos teritorijos dalyje, pateikiama gaunančiųjų
agentūrų vadove pagal 2007 m. lapkričio 13 d. Europos Parlamento ir
Tarybos reglamentą (EB) Nr. 1393/2007 dėl teisminių ir neteisminių
dokumentų civilinėse arba komercinėse bylose įteikimo valstybėse narėse
(dokumentų įteikimas). Šį vadovą galima rasti interneto svetainėje http://ec.europa.eu/justice_home/judicialatlascivil/html/index_lt.htm
Spausti:
„Dokumentų įteikimas
(Reglamentas 1393/2007)“ / „Dokumentai“ / „Žinynas“ / „Belgija“ / „Geographical
areas of competence“ (p. 42 ir toliau)
arba eiti tiesiai
šiuo adresu:
http://ec.europa.eu/justice_home/judicialatlascivil/html/pdf/manual_sd_bel.pdf
ir spausti
„Geographical areas of competence“ (p. 42 ir toliau).
______________________
[1]


Svarbus teisinis pranešimas

|

52008PC0218

Pasiūlymas Tarybos sprendimas dėl leidimo patiekti rinkai produktus, kurių sudėtyje yra, jie susideda arba pagaminti iš genetiškai modifikuotų sojos pupelių A2704-12 (ACS-GHØØ5-3), pagal Europos parlamento ir Tarybos reglamentą (EB) Nr. 1829/2003  /* KOM/2008/0218 galutinis */

	[pic] | EUROPOS BENDRIJŲ KOMISIJA |Briuselis, 28.4.2008KOM(2008)218 galutinisPasiūlymasTARYBOS SPRENDIMASdėl leidimo patiekti rinkai produktus, kurių sudėtyje yra, jie susideda arba pagaminti iš genetiškai modifikuotų sojos pupelių A2704-12 (ACS-GHØØ5-3), pagal Europos Parlamento ir Tarybos reglamentą (EB) Nr. 1829/2003(pateikta Komisijos)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra, jie susideda arba pagaminti iš genetiškai modifikuotų sojos pupelių A2704-12. 2005 m. liepos 1 d. Bayer CropScience AG kompetentingai Nyderlandų institucijai pateikė prašymą dėl šių produktų tiekimo rinkai pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas apima ir kitų produktų, kurių sudėtyje yra arba jie susideda iš sojos pupelių A2704–12, patiekimą rinkai naudoti ta pačia paskirtimi kaip ir bet kurias kitas sojos pupeles, išskyrus auginimą.2007 m. rugpjūčio 10 d. Europos maisto saugos tarnyba pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog produktų, kurių sudėtyje yra, jie susideda arba pagaminti iš sojos pupelių A2704–12, aprašytų prašyme, patiekimas rinkai turės nepageidaujamą poveikį žmonių ar gyvūnų sveikatai ar aplinkai.Atsižvelgiant į šias aplinkybes, Komisijos sprendimo projektas, kuriuo leidžiama patiekti Bendrijos rinkai produktus, kurių sudėtyje yra, jie susideda arba pagaminti iš genetiškai modifikuotų sojos pupelių A2704–12, 2008 m. vasario 12 d. buvo pateiktas balsavimui Maisto grandinės ir gyvūnų sveikatos nuolatiniam komitetui. Komitetas nuomonės nepateikė: trylika valstybių narių (156 balsai) balsavo už, aštuonios valstybės narės (102 balsai) balsavo prieš, keturios valstybės narės (84 balsai) susilaikė ir vienai valstybei narei (3 balsai) nebuvo atstovaujama.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis (Taryba kvalifikuota balsų dauguma turi priimti sprendimą per tris mėnesius), ir informuoti Parlamentą.PasiūlymasTARYBOS SPRENDIMASdėl leidimo patiekti rinkai produktus, kurių sudėtyje yra, jie susideda arba pagaminti iš genetiškai modifikuotų sojos pupelių A2704-12 (ACS-GHØØ5-3), pagal Europos Parlamento ir Tarybos reglamentą (EB) Nr. 1829/2003(tik tekstas vokiečių kalba yra autentiškas) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr.1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,atsižvelgdama į Komisijos pasiūlymą,kadangi:1.  2005 m. liepos 1 d. Bayer CropScience AG pagal Reglamento (EB) Nr. 1829/2003 5 ir 17 straipsnius kompetentingai Nyderlandų institucijai pateikė prašymą dėl maisto produktų, maisto ingredientų ir pašarų, kurių sudėtyje yra, jie susideda arba yra pagaminti iš sojos pupelių A2704–12, patiekimo rinkai (toliau – prašymas).2.  Prašymas pateiktas ir dėl kitų produktų, kurių sudėtyje yra arba jie susideda iš sojos pupelių A2704–12, patiekimo rinkai naudoti ta pačia paskirtimi kaip ir bet kurias kitas sojos pupeles, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama pagal 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EB[2] III ir IV priedus, taip pat informacija apie pagal Direktyvos 2001/18/EB II priede nustatytus principus atliktą rizikos vertinimą ir jo išvados.3.  2007 m. rugpjūčio 10 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog patiekus rinkai produktus, kurių sudėtyje yra, jie susideda arba pagaminti iš prašyme aprašytų sojos pupelių A2704–12, bus padarytas neigiamas poveikis žmonių ar gyvūnų sveikatai arba aplinkai, jei jie bus naudojami pagal numatytą paskirtį[3]. Pateikdama nuomonę EMST apsvarstė visus konkrečius konsultuojantis su nacionalinėmis kompetentingomis institucijomis valstybių narių iškeltus klausimus ir problemas, kaip nustatyta to reglamento 6 straipsnio 4 dalyje ir 18 straipsnio 4 dalyje.4.  Visų pirma, EMST padarė išvadą, kad apsvarsčius visus prašyme pateiktus molekulinės sandaros, sudėties analizės ir agronominius duomenis, sojos pupelės A2704–12 yra lygiavertės jų genetiškai nemodifikuotiems analogams, todėl tolesni gyvūnų saugos tyrimai su maistu ir (arba) pašarais (pvz., 90 dienų toksiškumo tyrimas su žiurkėmis) nėra reikalingi.5.  EMST savo nuomonėje padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.6.  Atsižvelgiant į šias aplinkybes reikėtų suteikti leidimą šiuos produktus tiekti rinkai.7.  Kaip numatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[4], kiekvienam GMO turėtų būti priskirtas unikalus identifikatorius.8.  Remiantis EMST nuomone, maisto produktams, maisto ingredientams ir pašarams, kurių sudėtyje yra, jie susideda ar pagaminti iš sojos pupelių A2704–12, netaikomi jokie specialūs ženklinimo reikalavimai, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, pašarų, kurių sudėtyje yra arba jie susideda iš GMO, ir kitų nei maistas ir pašarai produktų, kurių sudėtyje yra arba kurie susideda iš GMO, kuriems naudoti prašoma leidimo, ženklinimas turėtų būti papildytas aiškiu nurodymu, kad svarstomi produktai neturi būti naudojami auginimui.9.  EMST nuomonė taip pat negali būti pagrindas taikyti specialias teikimo rinkai ir (arba) specialias naudojimo ir tvarkymo sąlygas ar apribojimus, įskaitant jau pateiktų rinkai produktų stebėsenos reikalavimus, ar specialias Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas konkrečių ekosistemų (aplinkos) ir (arba) geografinių regionų apsaugos sąlygas.10.  Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.11.  2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[5] 4 straipsnio 6 dalyje nustatyti ženklinimo reikalavimai produktams, kurių sudėtyje yra arba kurie susideda iš GMO.12.  Pagal 2003 m. liepos 15 d. Europos Parlamento ir Tarybos reglamento Nr. 1946/2003 dėl genetiškai modifikuotų organizmų tarpvalstybinio judėjimo[6] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir skleidimo centrą turėtų būti pranešta Biologinės įvairovės konvencijos Kartagenos biosaugos protokolą pasirašiusioms šalims.13.  Maisto grandinės ir gyvūnų sveikatos nuolatinis komitetas per jo pirmininko nustatytą terminą nuomonės nepateikė, todėl šiame sprendime nustatytas priemones turi priimti Taryba.PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priedo b punkte nurodytoms genetiškai modifikuotoms sojos pupelėms ( Glycine max ) A2704–12 yra priskiriamas unikalus identifikatorius ACS-GHØØ5-3, kaip nustatyta Reglamente (EB) Nr. 65/2004.2 straipsnis LeidimaiLeidimai Reglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais, laikantis šiame sprendime nurodytų sąlygų, suteikiami dėl toliau nurodytų produktų:a) maisto produktų ir maisto ingredientų, kurių sudėtyje yra, jie susideda ar pagaminti iš sojos pupelių ACS-GHØØ5-3;b) pašarams, kurių sudėtyje yra, jie susideda ar pagaminti iš sojos pupelių ACS-GHØØ5-3;c) kitų nei maistas ir pašarai produktų, kurių sudėtyje yra arba jie susideda iš sojos pupelių ACS-GHØØ5-3, naudojamų ta pačia paskirtimi kaip bet kurios kitos sojos pupelės, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „sojos pupelės“.2. Žodžiai „neskirti auginimui“ turi būti parašyti 2 straipsnio b ir c punktuose nurodytų produktų, kurių sudėtyje yra arba kurie susideda iš sojos pupelių ACS-GHØØ5-3, etiketėje ir prie tokių produktų pridedamuose dokumentuose.4 straipsnis Poveikio aplinkai stebėsena1. Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimo turėtojas pateikia Komisijai metines nustatytas stebėsenos veiklos įgyvendinimo ir rezultatų ataskaitas.5 straipsnis Bendrijos registrasŠio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip numatyta Reglamento (EB) Nr. 1829/2003 28 straipsnyje.6 straipsnis Leidimo turėtojasLeidimo turėtojas yra Bayer CropScience AG .7 straipsnis GaliojimasŠis sprendimas taikomas 10 metų nuo pranešimo apie jį dienos.8 straipsnis AdresataiŠis sprendimas skirtas Bayer CropScience AG, Alfred-Nobel-Strasse 50, D - 40789 Monheim am Rhein, Vokietija.Priimta BriuselyjeTarybos varduPirmininkasPRIEDASa) Pareiškėjas ir leidimo turėtojas:Pavadinimas : Bayer CropScience AGAdresas : Alfred-Nobel-Strasse 50, D – 40789 Monheim am Rhein, Vokietijab) Produktų kilmė ir specifikacija :(1) maisto produktai ir maisto ingredientai, kurių sudėtyje yra, jie susideda ar pagaminti iš sojos pupelių ACS-GHØØ5-3;(2) pašarai, kurių sudėtyje yra, jie susideda ar pagaminti iš sojos pupelių ACS–GHØØ5-3;(3) kiti nei maistas ir pašarai produktai, kurių sudėtyje yra arba jie susideda iš sojos pupelių ACS-GHØØ5-3, naudojamų ta pačia paskirtimi kaip bet kurios kitos sojos pupelės, išskyrus auginimą.Prašyme aprašytos genetiškai modifikuotos sojos pupelės ACS–GHØØ5–3 išreiškia PAT baltymą, kuris suteikia toleranciją herbicidui amonio gliufosinatui.c) Ženklinimas:(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų specialių ženklinimo reikalavimų, „organizmo pavadinimas“ yra „sojos pupelės“.(2) Žodžiai „neskirti auginimui“ turi būti parašyti šio sprendimo 2 straipsnio b ir c punktuose nurodytų produktų, kurių sudėtyje yra arba kurie susideda iš sojos pupelių ACS-GHØØ5-3, etiketėje ir prie tokių produktų pridedamuose dokumentuose.d) Aptikimo metodas:-  konkretaus įvykio realiojo laiko PGR pagrįstas metodas, taikomas sojos pupelių ACS-GHØØ5-3 kiekybiniam vertinimui atlikti.-  įteisintas sėkloms Bendrijos etaloninės laboratorijos, įkurtos Reglamentu (EB) Nr. 1829/2003, paskelbtas adresu: http://gmo-crl.jrc.it/statusofdoss.htm-  etaloninė medžiaga AOCS 0707–A, AOCS 0707–B ir AOCS 0707–C, kurias galima rasti American Oil Chemists Society (AOCS) interneto svetainėje adresu http://www.aocs.org/tech/crm/bayer_soy.cfme) Unikalus identifikatorius:ACS–GHØØ5–3f) Informacija, kurios reikalaujama pagal Biologinės įvairovės konvencijos Kartagenos biosaugos protokolo II priedą:Biologinės saugos informacijos rinkimo, apdorojimo ir skleidimo centras, įrašo Nr.: Žr. [ užpildyti gavus pranešimą ]g) Produktų tiekimo rinkai, naudojimo arba tvarkymo sąlygos arba ribojimai:Nereikalaujama.h) Stebėsenos planasDirektyvos 2001/18/EB VII priede nurodytas poveikio aplinkai stebėjimo planas[Nuoroda: internete paskelbtas planas ]i) Rinkai pateikto žmonėms vartoti skirto maisto stebėsenos reikalavimaiNereikalaujama.Pastaba: nuorodos į susijusius dokumentus laikui bėgant gali keistis. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] OL L 268, 2003 10 18, p. 1. Reglamentas su pakeitimais, padarytais Komisijos reglamentu (EB) Nr. 1981/2006 (OL L 368, 2006 12 23, p. 99).[2] OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 (OL L 268, 2003 10 18, p. 24).[3] http://www.efsa.europa.eu/EFSA/efsa_locale-1178620753816_1178620785771.htm[4] OL L 10, 2004 1 16, p. 5.[5] OL L 268, 2003 10 18, p. 24.[6] OL L 287, 2003 11 5, p. 1.


               EUROPOS KOMISIJA
            Briuselis, 2016 05 17
            COM(2016) 262 final
            2016/0136(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi ES ir Centrinės Amerikos asociacijos taryboje dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, II priedo 15 straipsnio aiškinamųjų pastabų

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  2012 m. birželio 29 d. Tegusigalpoje (Hondūras) buvo pasirašytas ir nuo 2013 m. laikinai taikomas Susitarimas, kuriuo steigiama Europos Sąjungos bei jos valstybių narių ir Centrinės Amerikos asociacija.

                  Asociacijos susitarimo II priede pateikta sąvokos „produktų kilmė“ apibrėžtis ir administracinio bendradarbiavimo metodai. II priedo 37 straipsnyje nustatyta, kad dėl II priedo aiškinimo, taikymo ir administravimo aiškinamųjų pastabų Šalys susitaria Muitinės veiklos, prekybos sąlygų gerinimo ir kilmės taisyklių pakomitetyje, siekdamos jas patvirtinti Asociacijos taryboje.

                  Muitinės veiklos, prekybos sąlygų gerinimo ir kilmės taisyklių pakomitetis susitiko 2015 m. birželio 1–2 d. Briuselyje ir susitarė dėl aiškinamųjų pastabų. Jos apima Susitarimo II priedo 15 straipsnyje minimų EUR.1 judėjimo sertifikatų, kurie gali būti naudojami kaip prekių kilmės įrodymas, išdavimo ir pildymo gaires.

                  EUR.1 judėjimo sertifikato pavyzdys pateiktas Asociacijos susitarimo II priedo 3 priedėlyje. Vis dėlto praktiškai yra nedidelių 3 priedėlyje pateiktame sertifikate ir valstybių narių spausdinamuose sertifikatuose vartojamų formuluočių skirtumų. Aiškinamosiomis pastabomis suteikiama lankstumo pasirinkti formuluotę nepanaikinant sertifikatų galiojimo, su sąlyga, kad visos Šalys turi naudojamo sertifikato kopiją, o formuluotė nekeičia informacijos, kurią eksportuotojas privalo įrašyti.

                  Informacija, kurią eksportuotojas privalo įrašyti muitinei pateiktiname EUR.1 judėjimo sertifikate, turi būti aiški ir turėtų būti vengiama bet kokio galimo netinkamo jos naudojimo. Dėl šios priežasties aiškinamosiose pastabose pateikiamos visų EUR.1 judėjimo sertifikato langelių pildymo gairės.

               •Suderinamumas su toje pačioje politikos srityje galiojančiomis nuostatomis

                  Pasiūlymas dera su kitomis aiškinamosiomis pastabomis, sutartomis Europos Sąjungos ir Čilės bei Europos Sąjungos ir Meksikos laisvosios prekybos susitarimuose.

               •Suderinamumas su kitomis Sąjungos politikos sritimis

                  Aiškinamosiomis pastabomis remiamas geresnis reglamentavimas.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Kadangi pasiūlymas susijęs su Europos Sąjungos prekybos politika, tinkamas teisinis pagrindas yra Sutarties dėl Europos Sąjungos veikimo 207 straipsnio 4 dalies pirma pastraipa kartu su 218 straipsnio 9 dalimi.

               •Subsidiarumo principas (neišimtinės kompetencijos atveju)

                  Pasiūlymas priklauso išimtinei Europos Sąjungos kompetencijai.

               •Proporcingumo principas

                  Šiuo pasiūlymu neviršijama to, kas būtina nurodytiems tikslams pasiekti.

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

                  Netaikytina, nes pasiūlymu tik pateikiamos rekomendacijos dėl esamo susitarimo.

               •Tiriamųjų duomenų rinkimas ir naudojimas

                  Netaikytina, nes pasiūlymu tik pateikiamos rekomendacijos dėl esamo susitarimo.

               •Poveikio vertinimas

                  Šiuo pasiūlymu pateikiamos rekomendacijos, susijusios su esamu dvišaliu prekybos susitarimu. Kitų svarstytinų galimybių nėra.

               4.POVEIKIS BIUDŽETUI

                  Pasiūlymas neturi poveikio Sąjungos biudžetui.

               5.KITI ELEMENTAI

                  Nėra

               2016/0136 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi ES ir Centrinės Amerikos asociacijos taryboje dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, II priedo 15 straipsnio aiškinamųjų pastabų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2011 m. kovo 22 d. buvo parafuotas ir 2012 m. birželio 29 d. pasirašytas Susitarimas, kuriuo steigiama Europos Sąjungos bei jos valstybių narių ir Centrinės Amerikos asociacija
                  1
                (toliau – Susitarimas). Remiantis Susitarimo 353 straipsnio 4 dalimi, jo IV dalis laikinai nuo 2013 m. rugpjūčio 1 d. taikyta Sąjungai, Nikaragvai, Hondūrui ir Panamai, nuo 2013 m. spalio 1 d. toms Susitarimo Šalims ir Salvadorui bei Kosta Rikai, o nuo 2013 m. gruodžio 1 d. Sąjungai, Nikaragvai, Hondūrui, Panamai, Salvadorui ir Kosta Rikai – vienai Susitarimo Šaliai ir Gvatemalai – kitai Susitarimo Šaliai;

               (2)Susitarimo II priedo 37 straipsnyje numatyta, kad dėl II priedo aiškinimo, taikymo ir administravimo aiškinamųjų pastabų Susitarimo Šalys susitaria pagal Susitarimo 123 straipsnį įsteigtame Muitinės veiklos, prekybos sąlygų gerinimo ir kilmės taisyklių pakomitetyje (toliau – Pakomitetis) ir rekomenduoja jas patvirtinti Asociacijos taryboje;

               (3)Pakomitetis susitiko 2015 m. birželio 1 ir 2 d. ir susitarė dėl Susitarimo II priedo 15 straipsnio aiškinamųjų pastabų dėl EUR.1 judėjimo sertifikato pildymo ir spausdinimo (toliau – aiškinamosios pastabos);

               (4)kadangi Susitarimo 3 priedo 3 priedėlyje pateiktas EUR.1 judėjimo sertifikatas yra tik pavyzdys, skirtingų valdžios institucijų spausdinamose formose gali būti nedidelių skirtumų. Siekiant užtikrinti, kad tokie skirtumai nekeltų sunkumų pripažįstant EUR.1 judėjimo sertifikatus, ir siekiant užtikrinti Šalių kompetentingų valdžios institucijų vienodą aiškinimą turėtų būti pateiktos EUR.1 judėjimo sertifikato būtino turinio ir spausdinimo gairės. Pozicija, kurios Sąjungos vardu turi būti laikomasi Asociacijos taryboje, turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               1.
                     Pozicija, kurios Sąjungos vardu turi būti laikomasi Asociacijos taryboje dėl Susitarimo II priedo 15 straipsnio aiškinamųjų pastabų dėl EUR.1 judėjimo sertifikatų, grindžiama prie šio sprendimo pridedamu Asociacijos tarybos sprendimo projektu.

               2.
                     Neesminiams Asociacijos tarybos sprendimo projekto pakeitimams Sąjungos atstovai Asociacijos taryboje gali pritarti be papildomo Tarybos sprendimo.

               2 straipsnis

               Priimtas Asociacijos tarybos sprendimas paskelbiamas Europos Sąjungos oficialiajame leidinyje.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                     OL L 346, 2012 12 15, p. 3

                  .

    ---documentbreak---

               EUROPOS KOMISIJA
            Briuselis, 2016 05 17
            COM(2016) 262 final
            PRIEDAS
            Priedėlis
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi ES ir Centrinės Amerikos asociacijos taryboje dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, II priedo 15 straipsnio aiškinamųjų pastabų

               ES IR CENTRINĖS AMERIKOS ASOCIACIJOS TARYBOS
               SPRENDIMAS Nr. XX/2016

               kuriuo išdėstomos Susitarimo II priedo (Dėl sąvokos „produktų kilmė“ apibrėžties ir administracinio bendradarbiavimo metodų) 15 straipsnio aiškinamosios pastabos dėl EUR.1 judėjimo sertifikato

               ES IR CENTRINĖS AMERIKOS ASOCIACIJOS TARYBA,

               atsižvelgdama į Susitarimą, kuriuo steigiama Centrinės Amerikos ir Europos Sąjungos bei jos valstybių narių asociacija (toliau – Susitarimas), ypač į jo II priedo 37 straipsnį,

               kadangi:

               (1)
                     Susitarimo II priedas susijęs su sąvokos „produktų kilmė“ apibrėžtimi ir administracinio bendradarbiavimo metodais;

               (2)
                     remiantis Susitarimo II priedo 37 straipsniu, dėl II priedo aiškinimo, taikymo ir administravimo aiškinamųjų pastabų Šalys susitaria Muitinės veiklos, prekybos sąlygų gerinimo ir kilmės taisyklių pakomitetyje ir rekomenduoja jas patvirtinti Asociacijos taryboje;

               (3)
                     kadangi Susitarimo II priedo 3 priedėlyje nustatytas EUR.1 judėjimo sertifikatas yra tik pavyzdys, skirtingų valdžios institucijų spausdinamose formose gali būti nedidelių skirtumų. Turėtų būti paaiškinta, kad dėl tokių skirtumų sertifikatai neturėtų būti atmesti;

                (4)
                     be to, siekiant užtikrinti, kad tokie nedideli skirtumai nekeltų sunkumų pripažįstant EUR.1 judėjimo sertifikatus, ir siekiant užtikrinti Šalių kompetentingų valdžios institucijų vienodą aiškinimą turėtų būti pateiktos EUR.1 judėjimo sertifikato būtino turinio gairės,

               PRIĖMĖ ŠĮ SPRENDIMĄ:

               Vienintelis straipsnis

               Šio sprendimo priede pateikiamos Susitarimo II priedo (Dėl sąvokos „produktų kilmė“ apibrėžties ir administracinio bendradarbiavimo metodų) aiškinamosios pastabos dėl EUR.1 judėjimo sertifikato yra patvirtinamos.

               Šis sprendimas įsigalioja kitą dieną po jo priėmimo.

               Priimta …

               Asociacijos tarybos vardu

               CA vardu

               ES vardu

               PRIEDAS

               Aiškinamosios pastabos

               15 straipsnis. EUR.l judėjimo sertifikato formos ir pildymo nurodymai

               EUR.l serijos numeris

               Kad EUR.1 judėjimo sertifikatą būtų lengviau identifikuoti, jame turi būti nurodytas serijos numeris. Serijos numerį paprastai sudaro raidė(s) ir skaitmenys.

               EUR.l judėjimo sertifikato formos

               EUR.1 judėjimo sertifikatas, kurio formuluotė, priklausomai nuo jį išdavusios kompetentingos valdžios institucijos, skiriasi nuo Susitarimo II priedo (Dėl sąvokos „produktų kilmė“ apibrėžties ir administracinio bendradarbiavimo metodų) 3 priedėlyje (EUR.1 judėjimo sertifikato ir prašymo išduoti EUR.1 judėjimo sertifikatą pavyzdžiai) pateikto pavyzdžio, gali būti priimamas kaip kilmės įrodymas, jei:

               a) skirtumai nekeičia kiekviename langelyje reikalaujamos informacijos; ir

               b) Šalių kompetentingos valdžios institucijos per Europos Komisiją viena kitai pateikė įvairius sertifikato pavyzdžius ir apie tai pranešė šio Susitarimo IV dalies koordinatoriams.

               1 langelis. Eksportuotojas

               Turi būti pateikti visi prekių eksportuotojo duomenys (vardas ir pavardė arba pavadinimas, visas dabartinis adresas ir eksporto kilmės šalis).

               2 langelis. Sertifikatas, naudojamas lengvatinei prekybai tarp

               Šiuo tikslu nurodyti:

               Centrinės Amerikos; Europos Sąjungos, arba ES
                  1
               ; Seutos; Meliljos; Andoros, arba AD; San Marino, arba SM.

               3 langelis. Gavėjas

               Pildyti šio langelio neprivaloma. Jei šis langelis pildomas, turi būti pateikti šie gavėjo duomenys: pavadinimas, tikslus dabartinis adresas ir prekių paskirties šalis.

               4 langelis. Produkto kilmės šalis, šalių grupė arba teritorija

               Nurodyti prekių kilmės šalį, šalių grupę arba teritoriją:

               Centrinė Amerika; Europos Sąjunga, arba ES
                  2
               ; Seuta; Meliljos; Andoros, arba AD; San Marino, arba SM.

               5 langelis. Paskirties šalis, šalių grupė arba teritorija

               Nurodyti importuojančios Šalies, kuriai produktai turi būti pristatyti, šalį, šalių grupę arba teritoriją:

               Centrinė Amerika; Europos Sąjunga, arba ES
                  3
               ; Seuta; Meliljos; Andoros, arba AD; San Marino, arba SM.

               6 langelis. Transportavimo duomenys

               Pildyti šio langelio neprivaloma. Jei šis langelis pildomas, turi būti nurodyta transporto priemonė ir orlaivio važtaraščio arba konosamento numeriai kartu su atitinkamų transporto įmonių pavadinimais.

               7 langelis. Pastabos

               Šis langelis turėtų būti užpildytas:

               1. Jei sertifikatas išduotas eksportavus prekes pagal Susitarimo II priedo 16 straipsnį, šiame langelyje viena iš Susitarime nurodytų kalbų įrašoma: „RETROSPEKTYVUSIS IŠDAVIMAS“. Be to, jei II priedo 16 straipsnio 1 dalies b punkte nustatytu atveju EUR.1 judėjimo sertifikato numeris dėl techninių priežasčių nebuvo priimtas importuojant, šiame langelyje įrašoma: „EUR.1 Nr. ....“.

               2. Jei pagal II priedo 17 straipsnį išduotas judėjimo sertifikato dublikatas, šiame langelyje viena iš Susitarime nurodytų kalbų įrašoma: „DUBLIKATAS“ ir EUR.1 judėjimo sertifikato originalo išdavimo data.

               3. Kilmės kumuliacijos su Bolivija, Kolumbija, Ekvadoru, Peru ar Venesuela atveju šiame langelyje turi būti įrašyta: „kumuliacija su (šalies pavadinimas)“ remiantis II priedo 3 straipsniu.

               4. Jei produktui taikoma kilmės taisyklė, susijusi su kvotomis, šiame langelyje turi būti įrašyta: „Produktas įgijo kilmės statusą pagal II priedo (Dėl sąvokos „produktų kilmė“ apibrėžties ir administracinio bendradarbiavimo metodų) 2A priedėlį“.

               5. Kitais atvejais gali būti laikoma naudinga patikslinti EUR.1 judėjimo sertifikato informaciją.

               8 langelis. Įrašo eilės numeris; ženklai ir numeriai; pakuočių skaičius ir rūšis; prekių aprašymas

               Pateikite prekių aprašymą pagal sąskaitoje faktūroje pateiktą aprašymą (užsakymo arba įrašo eilės numeris; ženklai ir numeriai; pakuočių skaičius ir rūšis – padėklai, dėžės, krepšiai, ritiniai, statinės, maišai ir kt.). Gali būti pateiktas bendras prekių aprašymas, jei jis susijęs su konkrečiu sąskaitoje faktūroje pateiktu aprašymu ir yra aiški sąsaja tarp importo dokumento ir EUR.1 judėjimo sertifikato. Šiuo atveju šiame langelyje nurodomas sąskaitos faktūros numeris. Bet kuriuo atveju tarifų klasifikacija pagal suderintą sistemą turėtų būti nurodyta bent pozicijos lygmeniu (keturių skaitmenų kodas).

               Jeigu prekės nesupakuotos, atitinkamai nurodykite prekių skaičių arba pažymėkite „nepakuotos prekės“.

               Prieš prekių aprašymą turi būti nurodytas užsakymo arba įrašo eilės numeris, nepaliekant tuščių eilučių ar tarpų ir neturi būti jokių tuščių tarpų tarp sertifikate nurodytų produktų. Jeigu užpildytame langelyje lieka tuščios vietos, po paskutiniąja aprašymo eilute turi būti brėžiama horizontali linija, o tuščias plotas perbraukiamas taip, kad ką nors įrašyti vėliau būtų neįmanoma.

               9 langelis. Bruto masė (kg) arba kitas matavimo vienetas (litrai, m3, kt.)

               Nurodykite visų 8 langelyje išvardytų prekių arba kiekvienos prekės atskirai (SS pozicija) bruto masę (kg) arba kitus matavimo vienetus (litrai, m3, kt.).

               10 langelis. Sąskaitos faktūros

               Pildyti šio langelio neprivaloma. Jei šis langelis pildomas, nurodykite sąskaitos faktūros datą ir numerį (-ius).

               11 langelis. Muitinės arba kompetentingos valdžios institucijos patvirtinimas

               Šis langelis atitinkamai skirtas tik kiekvienos šalies sertifikatą išduodančiai kompetentingai valdžios institucijai arba muitinei.

               12 langelis. Eksportuotojo deklaracija

               Šis langelis skirtas tik eksportuotojui ar jo įgaliotajam atstovui. Jame turi būti įrašyta sertifikato parengimo vieta ir data ir jį turi pasirašyti pats eksportuotojas arba jo įgaliotasis atstovas.

               Eksportuotojas arba jo įgaliotasis atstovas gali pasirašyti fiziškai arba Šalis gali leisti jiems pasirašyti EURI sertifikatą skaitmeniniu būdu.

               13 langelis. Prašymas patikrinti ir 14 langelis. Patikrinimo rezultatai

               Šie langeliai atitinkamai skirti tik kiekvienos šalies muitinei arba kompetentingai valdžios institucijai patikrinimo tikslu.

               EUR.l judėjimo sertifikato pildymo nurodymų priedas

               Sąvokos, kuriomis daroma aiški nuorodą į Sąjungą

                        Kalba

                        ES

                        Europos Sąjunga (ES)

                        BG

                        EC

                        Европейски съюз (ЕС)

                        CS

                        EU

                        Evropská unie

                        DA

                        EU

                        Den Europæiske Union

                        DE

                        EU

                        Europäische Union

                        EL

                        EE

                        Ευρωπαϊκή Ένωση

                        EN

                        EU

                        European Union

                        ES

                        UE

                        Unión Europea

                        ET

                        EL

                        Euroopa Liit

                        FI

                        EU

                        Euroopan unioni

                        FR

                        UE

                        Union européenne

                        HR

                        EU

                        Europska unija

                        HU

                        EU

                        Európai Unió

                        IT

                        UE

                        Unione europea

                        LT

                        ES

                        Europos Sąjunga

                        LV

                        ES

                        Eiropas Savienība

                        MT

                        UE

                        Unjoni Ewropea

                        NL

                        EU

                        Europese Unie

                        PL

                        UE

                        Unia Europejska

                        PT

                        UE

                        União Europeia

                        RO

                        UE

                           Uniunea

                         Europeană

                        SK

                        EÚ

                        Európska únia

                        SL

                        EU

                        Evropska unija

                        SV

                        EU

                        Europeiska unionen

                     (1)
                  Žr. „EUR.l judėjimo sertifikato pildymo nurodymų priedą“.

                     (2)
                  Žr. „EUR.l judėjimo sertifikato pildymo nurodymų priedą“.

                     (3)
                  Žr. „EUR.l judėjimo sertifikato priedas. Pildymo nurodymai“.


				|

		52013PC0482

			Pasiūlymas TARYBOS SPRENDIMAS kuriuo valstybės narės įgaliojamos Europos Sąjungos interesais ratifikuoti Sutartį dėl prekybos ginklais /* COM/2013/0482 final - 2013/0225 (NLE) */

			   	AIŠKINAMASIS MEMORANDUMAS
1.           PASIŪLYMO APLINKYBĖS
1.1. Įžanga
2006 m. priimta JT rezoliucija 61/89
inicijuotas sutarties, kuria būtų reguliuojama tarptautinė
prekyba įprastine ginkluote (vadinamoji Sutartis dėl prekybos
ginklais, SPG), rengimo procesas. Siekta parengti teisiškai privalomą
sutartį, kuria būtų nustatyta didesnė atsakomybė,
susijusi su teisėta prekyba įprastine ginkluote, nustatant aukštus
bendrus tarptautinius importo, eksporto ir perdavimo standartus.
2007 ir 2009 m. buvo
intensyviai rengiamasi, o 2012 m. liepos 2–27 d. Niujorke įvyko
pirmoji Jungtinių Tautų konferencija dėl SPG. Nors
konferencijoje ir nepavyko pasiekti susitarimo, joje parengtas pirmasis teksto
projektas.
Paskutinėje JT konferencijoje, surengtoje
2013 m. kovo mėn., šis sutarties projektas buvo pataisytas,
tačiau susitarti vėl nepavyko, nes trys valstybės atmetė
pirmininkų pasiūlymą. Galiausiai 2013 m. balandžio 2 d.
sutartis buvo priimta kvalifikuota balsų dauguma. Dauguma JT narių
sutarė, kad 2013 m. birželio 3-ioji bus numatytoji sutarties
pasirašymo pradžios data.
1.2. ES
kompetencija
Vadovaujantis išorės kompetencijos
taisyklėmis, nustatytomis Sutarties dėl Europos Sąjungos veikimo
(SESV) 3 straipsnyje, SPG apima ir klausimus, kurie yra Sąjungos
išimtinės kompetencijos objektas.
Be kita ko, SPG nustatomos
priemonės (kaip antai eksporto arba importo licencijos), kurios patenka
į Sąjungos bendros prekybos politikos taikymo sritį. Šioje srityje SPG reglamentuojamos Sąjungos
teisės sritys, kurių reguliavimo mastas jau yra labai didelis. Be
to, yra šie svarbūs ES antrinės teisės aktai, susiję su
vidaus rinka: a) 2009 m. gegužės 6 d. Europos Parlamento ir
Tarybos direktyva 2009/43/EB dėl su gynyba susijusių produktų
siuntimo Bendrijoje sąlygų supaprastinimo, b) 1991 m. birželio 18 d.
Tarybos direktyva 91/477/EEB dėl ginklų įsigijimo ir laikymo
kontrolės, c) 2012 m. kovo 14 d. Europos Parlamento ir Tarybos
reglamentas (ES) Nr. 258/2012, kuriuo įgyvendinamas Jungtinių
Tautų protokolo prieš neteisėtą šaunamųjų ginklų,
jų dalių ir komponentų bei šaudmenų gamybą ir
prekybą jais, papildančio Jungtinių Tautų Konvenciją
prieš tarptautinį organizuotą nusikalstamumą (JT
šaunamųjų ginklų protokolas), 10 straipsnis ir nustatoma
šaunamųjų ginklų, jų dalių ir komponentų bei
šaudmenų eksporto leidimų sistema, importo ir tranzito
priemonės.
Kadangi SPG apima ir išimtinei ES
kompetencijai priklausančius klausimus, valstybės narės negali
savarankiškai spręsti dėl sutarties pasirašymo ir ratifikavimo. Jos
tai gali padaryti Sąjungos interesais tik Komisijai pasiūlius ir
Tarybai pritarus.
1.3. SPG turinys
ir taikymo sritis
SPG paskirtis – prisidėti prie
tarptautinės ir regioninės taikos, saugumo ir stabilumo, reguliuojant
tarptautinę prekybą įprastine ginkluote ir panaikinant
neteisėtą prekybą ginklais. SPG nustatomi įprastinės
ginkluotės perdavimo standartai ir reikalaujama, kad
susitariančiosios valstybės tikrintų visą ginklų
eksportą užtikrindamos, kad įprastinė ginkluotė ir
šaudmenys nebūtų naudojami, be kita ko, žmogaus teisių
pažeidimams, terorizmui ir humanitarinės teisės pažeidimams.
SPG numatomas ginklų perdavimo vertinimas
ir priemonės užkirsti kelią įprastinės ginkluotės
nukreipimui kitur iš importuojančiųjų ir
eksportuojančiųjų valstybių. Be to, ja didinamas prekybos
ginklais skaidrumas, nes reikalaujama registracija ir atsiskaitymas
sekretoriatui ir kitoms susitariančiosioms valstybėms. SPG nuostatos
taikomos šių kategorijų įprastinei ginkluotei: kovos tankams,
šarvuotosioms kovos mašinoms, stambaus kalibro artilerijos sistemoms, kovos
lėktuvams, atakos sraigtasparniams, karo laivams, raketoms ir jų
leidimo įrenginiams, šaulių ir lengviesiems ginklams. Sutartis taip
pat taikoma susijusiems šaudmenims bei jų priedams ir dalims bei
komponentams.
1.4. Poveikis
Sąjungos acquis
SPG gali daryti įtaką Europos
Sąjungos priimtoms bendrosioms taisyklėms arba keisti jų taikymo
sritį. Todėl Taryba savo sprendimo …/2013, kuriuo Komisija
įgaliojama derėtis dėl SPG klausimais, patenkančiais į
Sąjungos išimtinės kompetencijos sritį, priedu nustatė
šiuos derybinius nurodymus:
(1)
Sutartyje dėl prekybos ginklais neturi
būti nuostatų, valstybėms narėms užkertančių
kelią taikyti:
(a)
1991 m. birželio 18 d. Tarybos
direktyvą 91/477/EEB dėl ginklų įsigijimo ir laikymo
kontrolės (su pakeitimais);
(b)
1993 m. balandžio 5 d. Tarybos
direktyvą 93/15/EEB dėl civiliniam naudojimui skirtų
sprogmenų pateikimo į rinką ir jos priežiūros nuostatų
suderinimo (su pakeitimais);
(c)
2009 m. gegužės 6 d. Europos
Parlamento ir Tarybos direktyvą 2009/43/EB dėl su gynyba
susijusių produktų siuntimo Bendrijoje sąlygų
supaprastinimo (su pakeitimais).
(2)
Sutartyje dėl prekybos ginklais neturi
būti nuostatų, ribojančių laisvą prekių,
asmenų, paslaugų ir kapitalo judėjimą Sąjungos vidaus
rinkoje, išskyrus atvejus, kai ribojimas yra konkrečiai pateisinamas pagal
SESV 36 straipsnį, 45 straipsnio 3 dalį, 52 straipsnio 1 dalį, 65
ar 346 straipsnį.
(3)
Bet kokios sutartyje numatytos priemonės,
kurios riboja eksportą arba importą iš Sąjungos arba į
Sąjungą arba tranzitą per Sąjungos teritoriją, turi
atitikti visas pagal Sąjungos teisės aktus taikomas nuostatas,
ypač:
(a)
2009 m. vasario 26 d. Tarybos reglamentą (EB)
Nr. 260/2009 dėl bendrų importo taisyklių;
(b)
2009 m. spalio 19 d. Tarybos
reglamentą (EB) Nr. 1061/2009, nustatantį bendrąsias
eksporto taisykles;
(c)
2012 m. kovo 14 d. Europos Parlamento ir
Tarybos reglamentą (ES) Nr. 258/2012, kuriuo įgyvendinamas
Jungtinių Tautų protokolo prieš neteisėtą
šaunamųjų ginklų, jų dalių ir komponentų bei
šaudmenų gamybą ir prekybą jais, papildančio Jungtinių
Tautų Konvenciją prieš tarptautinį organizuotą
nusikalstamumą (JT šaunamųjų ginklų protokolas), 10
straipsnis ir nustatoma šaunamųjų ginklų, jų dalių ir
komponentų bei šaudmenų eksporto leidimų sistema, importo ir
tranzito priemonės ir
(d)
2009 m. gegužės 6 d. Europos
Parlamento ir Tarybos direktyvą 2009/43/EB dėl su gynyba
susijusių produktų siuntimo Bendrijoje sąlygų
supaprastinimo (su pakeitimais).
Šie įvairūs Europos Sąjungos
teisės aktai yra dalis acquis, todėl būtina užtikrinti,
kad priimant SPG jie nebūtų kvestionuojami. Kadangi sutartyje
nėra sąlygos dėl regioninės integracijos, ypač svarbu
užtikrinti, kad būtų apsaugoti vidaus rinką reguliuojantys
teisės aktai.
Todėl vadovaujantis Tarybos derybiniais
nurodymais dėl šių klausimų atlikta išsami analizė ir
padaryta išvada, kad SPG nuostatomis (6, 7, 9, 26 straipsniais) užtikrinamas
SPG suderinamumas su acquis. Bet kuriuo atveju galimas suderinamumo
problemas galima būtų spręsti kaip numatyta 26 straipsnio 1
dalyje. Straipsnyje numatyta, kad sutarties įgyvendinimas neturi daryti poveikio
susitariančiųjų valstybių įsipareigojimams pagal
esamas ar būsimas tarptautines sutartis, kurių šalys jos yra, jei tie
įsipareigojimai neprieštarauja šiai sutarčiai.
Europos Sąjunga negali tapti SPG šalimi,
nes dabartinėje jos redakcijoje numatomos tik susitariančiosios
valstybės. Tačiau SPG numatyta vėlesnių pakeitimų
galimybė ir, susitariančioms valstybėms ¾ balsų dauguma
nubalsavus, Europos Sąjunga galėtų tapti SPG šalimi.
1.5. Sutarties
ratifikavimas
Pati Europos Sąjunga negali ratifikuoti
SPG. Vis dėlto kadangi SPG patenka iš dalies į išimtinės
Sąjungos kompetencijos sritį ir iš dalies į valstybių
narių kompetencijos sritį, reikia, kad Sąjungos institucijos ir
valstybės narės imtųsi visų priemonių, kad
būtų bendradarbiaujama ratifikuojant SPG ir būtų
užtikrintas iš šios sutarties kylančių įsipareigojimų
įgyvendinimas.
Atsižvelgdama į valstybių narių
ketinimą 2013 m. birželio 3 d. pasirašyti SPG, Komisija suteikė
pirmenybę Tarybos sprendimo, kuriuo valstybės narės
įgaliojamos pasirašyti SPG dėl klausimų, patenkančių
į išimtinės Sąjungos kompetencijos sritį, parengimui ir
priėmimui. Komisijos pasiūlymo pagrindu Taryba 2013 m.
gegužės 27 d. tokį sprendimą priėmė, o tai reiškia,
kad pasirašius SPG bet kuri valstybė narė gali paskelbti, kad ji
laikinai taikys SPG 6 ir 7 straipsnius, kol sutartis įsigalios. Toms ES
valstybėms narėms, kurios pasirašydamos SPG nepaskelbė laikinojo
taikymo, tokio paskelbimo galimybė išlieka ratifikavimo etape. Kaip
tolesnį žingsnį, siekdama paremti greitą SPG įgyvendinimą,
Komisija dabar siūlo Tarybos sprendimą, kuriuo valstybės
narės būtų įgaliotos ratifikuoti Sutartį dėl
klausimų, patenkančių į išimtinės Sąjungos
kompetencijos sritį. Šiam sprendimui, prieš jį priimant Tarybai,
reikalingas Europos Parlamento pritarimas.
1.6. Išvada
Gyvybiškai svarbu
tarptautiniu lygiu pašalinti nereguliuojamos prekybos įprastine ginkluote
spragą ir padėti stiprinti taikdariškus ir humanitarinius veiksmus. Nustatant bendrus teisiškai privalomus įprastinės
ginkluotės importo, eksporto ir perdavimo standartus, SPG didinama su
prekyba ginklais susijusi atsakomybė ir skaidrumas – tai bendras Europos
Parlamento, Tarybos ir Komisijos tikslas. Sutartis gali pasauliniu lygiu
sustiprinti tarptautinę taiką ir saugumą. Neteisėta arba nepakankamai reguliuojama prekyba įprastiniais
ginklais kainuoja gyvybes – kasmet nuo ginkluoto smurto žūsta daugiau nei 740 000
vyrų, moterų ir vaikų. Dėl šios priežasties nepaprastai
svarbu, kad SPG įsigaliotų greitai, todėl būtina, kad
valstybės narės sutartį ratifikuotų kuo greičiau.
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
Netaikoma.
3.           TEISINIAI PASIŪLYMO ASPEKTAI
1 straipsnis
Dėl to, kad ES negali būti sutarties
šalimi šiuo straipsniu valstybės narės įgaliojamos ratifikuoti
dabartinę sutartį dėl dalykų, patenkančių į
Sąjungos išimtinės kompetencijos sritį.
2 straipsnis
Šio sprendimo tikslas – leisti valstybėms
narėms būti saistomoms sutarties dėl dalykų,
patenkančių į Sąjungos išimtinės kompetencijos
sritį, todėl sprendimas skiriamas valstybėms narėms.
4.           POVEIKIS BIUDŽETUI
Netaikoma
2013/0225 (NLE)
Pasiūlymas
TARYBOS SPRENDIMAS
kuriuo valstybės narės
įgaliojamos Europos Sąjungos interesais ratifikuoti Sutartį
dėl prekybos ginklais
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 114 straipsnį ir 207
straipsnio 3 dalį kartu su 218 straipsnio 6 dalies a punkto v
papunkčiu,
atsižvelgdama į Europos Komisijos
pasiūlymą,
atsižvelgdama į Europos Parlamento
pritarimą,[1]
kadangi:
(1)       2013 m. kovo 11 d.
Taryba įgaliojo Komisiją derėtis dėl Jungtinių
Tautų sutarties dėl prekybos ginklais Sąjungos išimtinei
kompetencijai priklausančiais klausimais;
(2)       2013 m. balandžio 2 d.
Jungtinių Tautų Generalinė Asamblėja priėmė
Sutarties dėl prekybos ginklais tekstą[2].
Generalinė Asamblėja taip pat paprašė, kad Generalinis
sekretorius, kaip šios sutarties depozitaras, ją pateiktų pasirašyti 2013 m.
birželio 3 d. ir paragino visas valstybes apsvarstyti galimybę
šią sutartį pasirašyti ir po to, laikantis savo konstitucinių
procedūrų, kuo anksčiau tapti sutarties šalimis;
(3)       šios sutarties tikslas yra
nustatyti aukščiausius įmanomus bendrus tarptautinius standartus
tarptautinei prekybai įprastine ginkluote reguliuoti arba gerinti
tokį reguliavimą ir užkirsti kelią neteisėtai prekybai
įprastine ginkluote, panaikinti ją ir užkirsti kelią jos
patekimui į neteisėtos prekybos rinką. Valstybės narės
išreiškė pasitenkinimą derybų rezultatais ir norą skubiai
imtis sutarties pasirašymo ir ratifikavimo;
(4)       kai kurios sutarties
nuostatos yra susijusios su Sąjungos išimtinei kompetencijai
priklausančiais, nes jie patenka į bendrosios prekybos politikos
taikymo sritį arba turi įtakos vidaus rinkos taisyklėms dėl
įprastinės ginkluotės ir sprogmenų perdavimo;
(5)       Europos Sąjunga negali
pasirašyti ir ratifikuoti sutarties, nes jos šalimis gali būti tik
valstybės;
(6)       2013 m. gegužės 27 d.
Komisijos pasiūlymo pagrindu Taryba priėmė sprendimą,
kuriuo valstybės narės įgaliojamos dėl Europos
Sąjungos interesų pasirašyti Sutartį dėl prekybos ginklais;
(7)       todėl, vadovaudamasi
SESV 2 straipsnio 1 dalimi, dėl Sąjungos išimtinei kompetencijai
priklausančių klausimų Taryba taip pat turėtų
įgalioti valstybės nares dėl Sąjungos interesų
ratifikuoti Sutartį,
PRIĖMĖ ŠĮ
SPRENDIMĄ:
1 straipsnis
Sąjungos išimtinei kompetencijai
priklausančiais klausimais valstybės narės įgaliojamos
dėl Sąjungos interesų ratifikuoti Sutartį dėl prekybos
ginklais.
2 straipsnis
Šis sprendimas skirtas valstybėms
narėms.
Priimta Briuselyje
                                                                       Tarybos
vardu
                                                                       Pirmininkas
[1]               OL C , , p. .
[2]               A/CONF.217/2013/L.3.


Svarbus teisinis pranešimas

|

52007SC0364

Projektas EEE jungtinio komiteto sprendimas iš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis - Bendrijos bendrosios pozicijos projektas  /* SEK/2007/0364 galutinis */

	[pic] | EUROPOS BENDRIJŲ KOMISIJA |Briuselis, 23.3.2007SEK(2007) 364 galutinisP rojektasEEE JUNGTINIO KOMITETO SPRENDIMASiš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmis- Bendrijos bendrosios pozicijos projektas - (pateiktas Komisijos)AIŠKINAMASIS MEMORANDUMAS1. EEE susitarimo 31 protokole pateikiamos konkrečios nuostatos dėl Bendrijos ir EEE ELPA valstybių bendradarbiavimo srityse, nesusijusiose su keturiomis laisvėmis.2. Pridedamu EEE jungtinio komiteto sprendimo projektu siekiama iš dalies pakeisti 31 protokolą, išplečiant bendradarbiavimą informacinės visuomenės srityje. Jame pateikiamos bendradarbiavimo bendrosios nuostatos ir išdėstomos EEE ELPA šalių dalyvavimo sąlygos šios srities Bendrijos programose ir veikloje nuo 2007 m. sausio 1 d., į jį įtraukiant:-  32006 D 1718: 2006 m. lapkričio 15 d. Europos Parlamento ir Tarybos sprendimą Nr. 1718/2006/EB dėl Europos audiovizualinio sektoriaus rėmimo programos (MEDIA 2007) įgyvendinimo.3. Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalies b punkte numatoma, kad Taryba, remdamasi Komisijos pasiūlymu, nustato Bendrijos poziciją dėl tokių sprendimų.4. EEE jungtinio komiteto sprendimo projektas teikiamas tvirtinti Tarybai; po to Komisija kaip galima anksčiau pateiks Bendrijos poziciją EEE jungtiniam komitetui.ProjektasEEE JUNGTINIO KOMITETO SPRENDIMASiš dalies keičiantis EEE susitarimo 31 protokolą dėl bendradarbiavimo konkrečiose srityse, nesusijusiose su keturiomis laisvėmisEEE JUNGTINIS KOMITETAS,atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,kadangi:1.  Susitarimo 31 protokolas buvo iš dalies pakeistas ... m. ... ... d. EEE jungtinio komiteto sprendimu Nr. ...[1].2.  Tikslinga išplėsti Susitarimo Susitariančiųjų Šalių bendradarbiavimą, kad jis apimtų 2006 m. lapkričio 15 d. Europos Parlamento ir Tarybos sprendimą Nr. 1718/2006/EB dėl Europos audiovizualinio sektoriaus rėmimo programos (MEDIA 2007) įgyvendinimo[2].3.  Susitarimo 31 protokolas turėtų būti iš dalies pakeistas, kad šis išplėstas bendradarbiavimas galėtų vykti nuo 2007 m. sausio 1 d.,NUSPRENDĖ:1 straipsnisSusitarimo 31 protokolo 9 straipsnio 4 dalis papildoma šia įtrauka:„- 32006 D 1718 : 2006 m. lapkričio 15 d. Europos Parlamento ir Tarybos sprendimas Nr. 1718/2006/EB dėl Europos audiovizualinio sektoriaus rėmimo programos (MEDIA 2007) įgyvendinimo (OL L 327, 2006 11 24, p. 12).“2 straipsnisŠis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį*.Jis taikomas nuo 2007 m. sausio 1 d.3 straipsnisŠis sprendimas skelbiamas Europos Sąjungos oficialiojo leidinio EEE skyriuje ir EEE priede.Priimta Briuselyje, […].EEE jungtinio komiteto varduPirmininkas […]EEE jungtinio komiteto sekretoriai […] [1] OL L ...[2] OL L 327, 2006 11 24, p. 12.* [Konstituciniai reikalavimai nurodyti.] [Konstituciniai reikalavimai nenurodyti.]